N A C R T 

Na temelju članka 20., članka 41. stavak 4. i članka 42. Zakona o lokalnim porezima („Narodne novine“, broj 115/16, 101/17, 114/22, 114/23 i 152/24) i članka 32. Statuta Grada Jastrebarskog („Službeni vjesnik Grada Jastrebarskog“, broj 1/18, 3/20 i 2/21) Gradsko vijeće Grada Jastrebarskog na ___ sjednici održanoj ____2026. godine, donosi

ODLUKU
O IZMJENAMA I DOPUNAMA ODLUKE O LOKALNIM POREZIMA
GRADA JASTREBARSKOG

Članak 1.
U Odluci o lokalnim porezima Grada Jastrebarskog („Službeni vjesnik Grada Jastrebarskog“, broj 8/23) u cijelom tekstu Odluke riječi „kuće za odmor“ u određenom broju i padežu zamjenjuju se riječju „nekretnine“ u odgovarajućem broju i padežu.

Članak 2.
U članku 5. iza stavka 1. dodaje se stavak 2. koji glasi:
„Plaćanja poreza na nekretnine oslobađaju se korisnici prava na zajamčenu minimalnu naknadu“.

Članak 3.
Postupci utvrđivanja poreza započeti po odredbama Odluke o lokalnim porezima Grada Jastrebarskog („Službeni vjesnik Grada Jastrebarskog“, broj 8/23), koji nisu dovršeni do stupanja na snagu ovih izmjena i dopuna Odluke, dovršiti će se prema odredbama Odluke o lokalnim porezima Grada Jastrebarskog („Službeni vjesnik Grada Jastrebarskog“, broj 8/23).

Članak 4.
Ova Odluka stupa na snagu 1. siječnja 2027. godine i objaviti će se u  „Službenom vjesniku Grada Jastrebarskog“.

KLASA: 
URBROJ: 
Jastrebarsko,  2026. 
PREDSJEDNIK GRADSKOG VIJEĆA
GRADA JASTREBARSKOG
Velimir Kokot, dipl.ing.

  	

